Selvom det officielt er forår, er det som om, vejrguderne ikke rigtigt følger med i kalenderen. Der er således glatte veje i hele regionen. Vagtchefen ved Nordjyllands Politi, Bruno Brix, opfordrer bilisterne til at køre forsigtigt. - Der er hammerglat, siger han. Der har været en del småuheld tirsdag morgen, hvor flere er havnet i grøften – dog uden de store skader til følge. Klokken 06:50 oplyser DMI, at der er -2,2 grader i Skagen, -2,5 grader i Frederikshavn, mens termometeret står på -1,2 grader i Aalborg Lufthavn. Nordjyllands Politi advarer også om glat føre på Twitter.

Opsummering:
Flere er kørt i grøften på grund af glatte veje.